Honderde verdagtes in Gauteng vasgetrek | Maroela Media
Honderde verdagtes in Gauteng vasgetrek
Ongeveer 484 verdagtes is die afgelope naweek in Gauteng in hegtenis geneem in verband met verskeie misdrywe.
Dít volg as deel van die provinsiale polisie se laaste fase van hul veilige feestydprojek.
Kapt. Kay Makhubele, provinsiale woordvoerder van die polisie, het gesê die polisie in Sedibeng het Saterdag ŉ moordverdagte in Evaton vasgetrek. Daar is ook beslag gelê op ŉ vuurwapen wat glo tydens die pleeg van ŉ misdaad gebruik is.
Ander verdagtes is vir misdrywe wat wissel van gewapende roof, poging tot moord, die besit van dwelms, aanranding, dronkbestuur, besigheidsroof en die besit van ŉ gekaapte voertuig in hegtenis geneem.
“Altesaam 44 verdagtes is in Ekurhuleni-noord in hegtenis geneem vir misdrywe wat verkragting, huisbraak, die besit van vermoedelik gesteelde en gekaapte voertuie, die besit van dagga, bestuur onder die invloed van drank en aanranding insluit,” het Makhubele gesê.
Daar is ook padblokkades, stop-en-deursoek-operasies en klopjagte op onwettige drankwinkels uitgevoer en polisiesigbaarheid verhoog op plekke waar daar gereeld misdaad voorkom.
Volgens Makhubele is daar ook 97 verdagtes in hegtenis geneem in Ekurhuleni-sentraal vir besigheidsroof, huisroof, die besit van vermoedelik gesteelde eiendom, huisbraak en dronkbestuur.
Polisie in die Wes-Rand het 114 verdagtes vir besigheidsroof, aanranding, huisbraak, dronkbestuur en die besit van ŉ gesteelde voertuig in hegtenis geneem.
Volgens Makhubele is 66 verdagtes in Johannesburg-Wes in hegtenis geneem vir misdrywe soos verkragting, aanranding en huisbraak.
“Al die verdagtes sal binnekort in die hof verskyn,” het Makhubele gesê.
Listeriose: Dodetal styg skerp
Ja en borg kry en aangaan met hulle lewe sonder om ‘n veer te voel vir die mense wat se lewe met hul dade omver gegooi of selfs verwoes is.